АҞӘА, цәыббра 15- Sputnik. Аԥсны Апрокуратура хада аусҭҵаара иаҿуп Анри Атеиба иԥсра аҵыхәала. Абри атәы аанацҳауеит Апрокуратура хада асаит.
Аусҭҵаара аҳәаақәа ирҭагӡаны аӡбарҭа-медицинатә експертиза мҩаԥгахоит.
Анри Атеиба нанҳәа 7 азы дааныркылеит Гагра араион апрокуратура аусзуҩцәа амчратә хаҿқәа рганахьала аԥсҭазаара ашәарҭара иҭазыргыло ақәымчра ҟаиҵеит ҳәа.
Нанҳәа 10 рзы Гагратәи араионтә ӡбарҭа иара дааннакылеит. Уаанӡа аӡбарҭа-медицинатә експерт шаҳаҭра ҟаиҵахьан иԥсҭазаара иаԥырхагоу ааха шимам азы.
Нанҳәа 12 асааҭ 01:30 азы Гагра араионтә прокуратурахь адырра ҟаҵан аамҭалатәи аанкыларҭаҿы иҭакыз Анри Атеиба дыкнаҳаны дшырбаз азы. Иара убри амш аҽны иара днаган Гагратәи араионтә хәышәтәырҭа ареанимациатә ҟәшахьы ихы изымдыруа. Анаҩс Ареспубликатә хәышәтәырҭахь Аҟәаҟа дааган.
Аҟәантәи асааҭ 16:00 азы ареанимобиль ала Аԥсны иаԥну атәылахь дымҩаԥган. Цәыббра 14 рзы ихдырраҿы дмааиӡакәа иԥсҭазаара далҵит.
АҞӘА, цәыббра 25 – Sputnik. Иҳаҩсыз уахыки-ҽнаки рыла COVID-19 азы атестқәа арҭеит 370-ҩык Аԥсны ауааԥсыра, урҭ рахьтә 88-ҩык рцәа акоронавирус шалаз аадырԥшит.
Урыстәылатәи арратә госпиталь аҟны акоронавирус злаз ҩыџьа апациентцәа рыԥсҭазаара иалҵит: 1958 шықәсазы ииз ахаҵеи 1936 шықәсазы ииз аԥҳәыси.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 42-а, рҭагылазаашьа бааԥсуп ааҩык, ибжьаратәуп - 28-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 28-ҩык, урҭ рахьтә ааҩык апациентцәа рҭагылазаашьа уадаҩуп. Очамчыра ирхәышәтәуеит 9-ҩык, Гагратәи ахәышәтәырҭаҿы - 15-ҩык, урҭ рахьтә хҩык рҭагылазаашьа уадаҩуп. Тҟәарчалтәи ахәышәтәырҭаҿы - 8-ҩык апациентцәа. Аҟәа иҟоу амобилтә госпиталь аҿы - 64-ҩык апациентцәа, жәаҩык рҭагылазаашьа хьанҭоуп.
Аоперативтә штаб аҳәара ҟанаҵоит ауааԥсыра аҿкы рхы ацәырхьчаларц.
Акоронавирус иадҳәалоу ажәабжьқәа шәрыԥхьар ҟалоит абра>>
Ажьицәа-абџьарҟаҵаҩцәа рфестиваль Аԥсны раԥхьаӡа акәны еиҿыркааит. Уи цәыббра 24-26 рзы имҩаԥыслоит аетнопарк "Аԥсны" аҿы. Уи рхы аладырхәырц иааит аҭыԥантәиқәа рыдагьы, Иакутиа, Брест, Белгород, Маиҟәаԥ ақалақьқәа рҟынтәи аҟазацәагьы.
Хымш ирылагӡаны ажьицәа аиха дырҭәалоит, дамасктәии амоизака иаҩызоуи аџыр ҟарҵалоит, аԥсуа ҳәызбақәа, аҿыбџьар, ахҿақәа. Урҭ зегьы реиҳарак излырхуа Бырзышьха иҵхны илбааргаз 300 килограмм иҟоу аихамаден ауп.
Амаден аихамаҭәа алырхырц азы идыргылеит аихаӡырҭақәа ҩба, 1200 градус рҟынӡа ашоура ҭарҵоит.
Аҟазацәа рус арманшәаларазы ишьақәдыргылеит афрынақәа жәаба рҟынӡа, урҭ рахьтә ҩба уаанӡа ҳабацәа ишыҟарҵалоз еиԥш ахәы зқәу ацәала аҳауа ҭадыршәшәоит. Егьырҭ рҿы амца агаз ала ма афымцала аҳауа ҭадыршәшәоит.
Афестиваль аҟны зегь реиҳа азҿлымҳара зырҭаз аԥсуа ҳәызба акәхеит. Аҟазауаа шьоукы ргәы иҭоуп арҭ хымш рыҩнуҵҟа ҩба-ҩба, иара инеиҳангьы абџьарҿқәеи, иара убас итрадициатәу аԥсуа хҿақәеи рыҟаҵара.
Афестиваль аҟынтәи афотосахьақәа шәрыхәаԥшыр ҟалоит абра>>